গোপালগঞ্জের কোটালীপাড়া উপজেলায় যুগান্তর স্বজন সমাবেশের ঈদ পুনর্মিলনী ও সাহিত্য আড্ডা অনুষ্ঠিত হয়েছে। শুক্রবার কোটালীপাড়া উপজেলার জেলা পরিষদ অডিটরিয়ামে এ ঈদ পুনর্মিলনী ও সাহিত্য আড্ডা অনুষ্ঠান অনুষ্ঠিত হয়। যুগান্তর স্বজন সমাবেশ কোটালীপাড়া উপজেলা শাখার সভাপতি কবি মিন্টু রায়ের সভাপতিত্বে অনুষ্ঠিত ঈদ পুনর্মিলনী অনুষ্ঠান ও সাহিত্য আড্ডায় প্রধান অতিথি ছিলেন গোপালগঞ্জ জেলা পরিষদের সদস্য নজরুল ইসলাম হাজরা মন্নু। প্রেস ক্লাবের সভাপতি মিজানুর রহমান বুলু, যুগান্তর কোটালীপাড়া প্রতিনিধি এইচএম মেহেদী হাসানাত, যুগান্তর স্বজন সমাবেশ কোটালীপাড়া শাখার সাধারণ সম্পাদক জিএম আরিফ, সদস্য রাফাত জাহান, মাহবুব দিপু, বুলবুল এ জাফর, শাহজাদা ওমর, ইব্রাহিম খান, সাইফুল ইসলাম, মহিবুল্লাহ ইসলাম তুরান, নিজাম ঘরামি বক্তব্য দেন।